
КЕҢЕШ


ЧЕЧИМ


	2020-жылдын «23» декабры 
	    № 127
	                    Минск шаары




Евразия экономикалык комиссиясынын Кеңешинин 2018-жылдын 
18-апрелиндеги № 44 чечимине өзгөртүүлөрдү киргизүү жөнүндө

Евразия экономикалык бирлигинин алкагында техникалык жөнгө салуу жөнүндө протоколдун 5-пунктуна (2014-жылдын 29-майындагы Евразия экономикалык бирлиги жөнүндө келишимге № 9 тиркеме) жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 42-пунктуна ылайык, жаңы коронавирус инфекциясынын (COVID-19) жайылышы менен байланышкан жагымсыз эпидемиялык кырдаал шарттарында Евразия экономикалык бирлигинин рыногунда продукциялардын тартыштыгынын алдын алуу үчүн Евразия экономикалык комиссиясынын Кеңешинин 2020-жылдын 25-мартындагы «COVID-19 коронавирус инфекциясынын жайылышынын алдын алууга багытталган чараларды ишке ашыруу жөнүндө» № 11 тескемесин аткаруу максатында Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2018-жылдын 18-апрелиндеги «Шайкештигин баалоонун типтүү схемалары жөнүндө» № 44 чечимине тиркемеге ылайык өзгөртүүлөр киргизилсин. 
2. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

 Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

	


М. Григорян
	


И. Петришенко
	


А. Смаилов
	А.Новиков
	А. Оверчук 

ТИРКЕМЕ 

Евразия экономикалык комиссиясынын Кеңешинин 2020-жылдын
23-декабрындагы № 127 чечимине

Евразия экономикалык комиссиясынын Кеңешинин 2018-жылдын
18-апрелиндеги № 44 чечимине киргизилүүчү 
ӨЗГӨРТҮҮЛӨР

1. 1-пункт төмөнкүдөй редакцияда баяндалсын:
«1. Тиркелгендер бекитилсин: 
шайкештигин баалоонун типтүү схемалары;
жаңы коронавирус инфекциясынын (COVID-19) жайылышы менен байланышкан жагымсыз эпидемиялык кырдаал шарттарында сериялуу чыгарылган продукцияларды сертификациялоодо колдонулган убактылуу чаралар (мындан ары – убактылуу чаралар).».
2. Төмөнкүдөй мазмундагы 31 жана 32-пункттары менен толукталсын:
«31. Евразия экономикалык бирлигинин мүчө мамлекеттери төмөнкүлөрдү камсыз кылсын:
а) сериялуу чыгарылган продукцияны сертификаттоо формасынын Евразия экономикалык бирлигинин (Бажы бирлигинин) техникалык регламенттеринин талаптарына шайкештигин баалоо жүргүзүүдө убактылуу чаралардын колдонулушун;
б) Евразия экономикалык бирлигине мүчө мамлекеттердин ыйгарым укуктуу органдары тарабынан Евразия экономикалык комиссиясына сертификаттоо органдары боюнча аталган ишмердиктин мониторингинин жыйынтыктарын квартал сайын берип, убактылуу чараларды колдонуп сериялуу чыгарылган продукцияларга Евразия экономикалык бирлигинин шайкештикти баалоо боюнча органдардын бирдиктүү реестрине киргизилген сертификаттоо органдары тарабынан берилген Евразия экономикалык бирлигинин (Бажы бирлигинин) техникалык регламенттеринин талаптарына шайкештиги сертификаттары жөнүндө маалыматтарды, ошондой эле көрүлүп жаткан чаралар жөнүндө маалыматтарды жыйноо;
в) убактылуу чараларды колдонуу менен сертификатталган продукциянын Евразия экономикалык бирлигинин (Бажы бирлигинин) техникалык регламенттеринин талаптарына шайкештигине мамлекеттик контролду (көзөмөлдү) күчөтүү;
г) техникалык татаал продукциялардын (анын ичинде сериялуу чыгарылган продукциялардын) шайкештигин баалоо жүргүзүүдө Евразия экономикалык бирлигинин (Бажы бирлигинин) техникалык регламенттеринин талаптарына шайкештигин баалоо жөнүндө документти берүү үчүн негиз катары эл аралык аккредитация жана сертификация системаларынын алкагында берилген артыкчылыктуу долбоорлорду ишке ашыруу үчүн зарыл болгон сыноо протоколдорун таануу мүмкүнчүлүгүн берүү, жаңы өндүрүштүк линияларды уюштуруу, (COVID-19) жаңы коронавирус инфекциясынын жайылышына байланыштуу жагымсыз эпидемиялык кырдаал шарттарында Евразия экономикалык бирлигинин башка мүчө мамлекеттеринин аймактарында жүгүртүүгө чыгарылбаган инфраструктуралык долбоорлорду ишке ашыруу.
32. Убактылуу чаралар Евразия экономикалык комиссиясынын Кеңешинин 2020-жылдын 23-декабрындагы «Евразия экономикалык комиссиясынын Кеңешинин 2018-жылдын 18-апрелиндеги № 44 чечимине өзгөртүүлөрдү киргизүү жөнүндө» № 127 чечими күчүнө кирген датадан тартып 12 айдын ичинде колдонулары белгиленсин. 
Шайкештик сертификаты берилген сертификатталган продукцияны мезгил-мезгили менен баалоо, убактылуу чаралардын 2-пунктунда каралган шарттар сакталганда, сертификаттоо боюнча орган аймагында иштеген Евразия экономикалык бирлигинин мүчө мамлекеттинде, ошондой эле сертификатталган продукцияны чыгаруу (өндүрүү) иши аймагында жайгашкан мамлекетте (COVID-19) жаңы коронавирус инфекциясынын жайылышын алдын алуу максатында көрүлүп жаткан чектөөлөр алынып салынган датадан баштап 6 айдын ичинде аралыктан баалоону колдонбостон өндүрүштүн абалын талдоо же продукциянын үлгүлөрүн (сынамдарын) изилдөөлөрдүн (сыноолордун) жана өлчөөлөрдүн абалын талдоо аркылуу жүргүзүлүшү мүмкүн.
Шайкештик сертификаты берилген сертификатталган продукцияны мезгил-мезгили менен баалоо, убактылуу чаралардын 4-пунктунда каралган учурларда, өндүрүштүн абалын талдоо же өндүрүштүн, продукциянын үлгүлөрүн (сынамдарын) изилдөөлөрдүн (сыноолордун) жана өлчөөлөрдүн абалын талдоо аркылуу шайкештик сертификатын берген датадан тартып 12 айдын ичинде жүргүзүлөт. Мында сертификатталган продукцияны мезгил-мезгили менен баалоо жүргүзүүдө сертификаттоо органы тарабынан аралыктан баалоонун колдонулушу (COVID-19) жаңы коронавирус инфекциясынын жайылышына байланыштуу эпидемиялык кырдаалдын шарттарына көз каранды.».
3. (COVID-19) жаңы коронавирус инфекциясынын жайылышы менен байланышкан жагымсыз эпидемиялык кырдаал шарттарында сериялуу чыгарылган продукцияны сертификаттоодо колдонулган убактылуу чаралар менен толукталсын: 

(COVID-19) жаңы коронавирус инфекциясынын жайылышы менен байланышкан жагымсыз эпидемиялык кырдаал шарттарында сериялуу чыгарылган продукцияны сертификаттоодо колдонулган 
УБАКТЫЛУУ ЧАРАЛАР

1. Ушул документтин максаттары үчүн аралыктан баалоо деп аралыктан өз ара аракеттенүү каражаттарын (аудио жана видео-конференц-байланыш) колдонуп баалоо объектисинин жайгашкан жерине барбастан сертификациянын алкагында баалоо жол-жоболорун жүргүзүүнү камсыз кылган (баалоо объектинин жайгашкан жерине барууну караган) алыстан туруп баалоо методун түшүнөбүз. 
2. Бирликтин шайкештикти баалоо боюнча органдарынын бирдиктүү реестрине киргизилген (мындан ары – сертификаттоо боюнча орган) Евразия экономикалык бирлигинин мүчө-мамлекетинин (мындан ары – мүчө-мамлекет, Бирлик) продукцияларды сертификаттоо органына сериялуу чыгарылган продукциянын Бирликтин техникалык регламенттеринин талаптарына (Бажы бирлигинин техникалык регламенттери) (мындан ары – техникалык регламенттер) шайкештигин сертификаттоо боюнча иштерди жүргүзүүгө өтүнмө түшкөн учурда сертификаттоо органынын чечими боюнча сертификатталган продукциянын өндүрүшүнүн абалынын мурунку талдоосунун же аталган сертификатталган продукцияны мезгил-мезгили менен баалоонун жыйынтыктары, өндүрүштүн абалын талдоонун жыйынтыктарын кошкондо төмөнкү шарттар сакталса бул продукцияга жарым жартылай же толугу менен жайылтылышы мүмкүн: 
а) аталган сертификатталган продукцияларга карата сертификаттоо боюнча органда техникалык регламенттеринин милдеттүү талаптарынын бузулушунун аныкталган фактылары жөнүндө маалыматтар жок болсо;
б) продукцияны сертификаттоо боюнча иш буга чейин өндүрүштүн абалына талдоо жүргүзгөн же бул сертификатталган продукциянын мезгил-мезгили менен баалоосун жүргүзгөн жана тиешелүү түрдө өндүрүштүн абалын талдоонун жыйынтыктары жөнүндө акт же сертификатталган продукцияны мезгил-мезгили менен баалоо актысын тариздеген сертификаттоо органы тарабынан жүргүзүлөт,
в) продукцияны сертификаттоо боюнча иш жүргүзүүгө өтүнмө арыз ээси тарабынан өндүрүштүн абалына талдоо жүргүзүлгөн жана өндүрүштүн абалын талдоонун же сертификатталган продукцияны мезгил-мезгили менен баалоонун жыйынтыктары жөнүндө акт таризделген жана сертификатталган продукцияны мезгил-мезгили менен баалоо актысы таризделген датадан тартып 24 ай өткөнгө чейин берилет. 
г) продукция өңдүрүү конструкциясында (курамында) же технологиясында мурда сертификатталган продукциядан айырмачылыгы жок же бир аз айырмачылыгы болушу мүмкүн, алар продукциянын техникалык регламенттердин талаптарына шайкештигине таасирин тийгизбейт.
3. Сертификатталган продукцияны пландуу мезгил-мезгили менен баалоо мөөнөтү жаңы коронавирус инфекциясынын (COVID-19) жайылышынын алдын алуу максатында кабыл алынган чектөөлөр колдонулган мезгилге туш келсе, анда ал үлгүлөрдү (сынамдарды) изилдөөлөрдүн (сыноолордун) жана өлчөөлөрдүн жардамы менен жүргүзүлөт. 
Ошону менен бирге сертификаттоо боюнча орган сертификатталган продукцияны өндүрүүнүн технологиялык процесси өзгөрүлбөшү жөнүндө өндүрүүчүнүн каты жана сертификаттоо боюнча органдын тийиштүү жол-жобосунун алкагында продукцияга техникалык документтер болсо мезгилдүү баалоону 6 айга чейинки мөөнөткө жылдыруу жөнүндө чечим кабыл ала алат. 
4. Өндүрүштүн абалына мурда жүргүзүлгөн талдоонун жыйынтыктарын кабыл алуу жана жаңы коронавирус инфекциясынын (COVID-19) жайылышынын алдын алуу максатында кабыл алынган чектөөлөрдү бузбастан продукцияны даярдоо (өндүрүү) боюнча иш жүргүзгөн жеринде өндүрүштүн абалын талдоо жол-жоболорунун алкагында тийиштүү иштерди уюштуруу мүмкүнчүлүгү жок болсо Бирликтин бажы аймагына жүгүртүүгө биринчи жолу чыгарылып жаткан продукцияга жаңы шайкештик сертификатын берүү зарыл болсо сертификаттоо боюнча орган тарабынан продукцияларды өндүрүү шарттарын текшерүүнү кошкондо өндүрүш абалына талдоо жүргүзүү Бирликтин бажы аймагында жүгүртүүгө чыгарылып жаткан продукциянын техникалык регламенттердин талаптарына такай (туруктуу) шайкештигин камсыз кылуу үчүн керектүү шарттар чыгаруучуда бар экендигин аныктоого мүмкүндүк берген чыгаруучунун сапат менежментинин системасын документтик баалоо менен айкалышкан аралыктан баалоонун жардамы менен мүмкүн. 
5. Аралыктан баалоо аркылуу өндүрүштүн абалына талдоо жүргүзүүдө төмөнкү объектилер текшерилет:
сертификатталган продукциялардын коопсуздук көрсөткүчтөрүнө таасир эткен чийки заттарды, материалдарды же себилдөөчү буюмдардын кириш контролу; 
өндүрүштүк инфраструктура (өндүрүүчүнүн аймагында жайгашкан жана өндүрүштү уюштуруу үчүн зарыл болгон объектилердин жыйындысы (өндүрүштүк жайлар, транспорт) жана башкалар.));
технологиялык процесстер, анын ичинде атайын процесстер (техникалык регламенттерде тиешелүү талаптар болсо);
контролдоо, өлчөө жана сыноо жабдууларын башкаруу;
продукциялардын техникалык регламент менен белгиленген талаптарга шайкештигин камсыз кылуу үчүн зарыл болгон өлчөө каражаттары;
техникалык регламент менен милдеттүү талаптарды белгилеген мүнөздөмөлөрдү контролдоо менен байланышкан даяр продукцияны кабыл алууну контролдоо.
6. Өндүрүүчүдө Бирликтин бажы аймагында жүгүртүүгө чыгарылган продукциялардын техникалык регламенттердин талаптарына такай (туруктуу) шайкештигин камсыз кылуу үчүн зарыл шарттар бар экендигин аныктоо үчүн өндүрүштүн абалын талдоодо башка объектилерди текшерүү сертификаттоочу орган аралыктан баалоону колдонбостон, өндүрүүчү тарабынан берилген документтерди талдоо аркылуу жүргүзүлөт.
7. Аралыктан баалоо жолу менен өндүрүштүн абалына талдоо жүргүзүү бир эле мезгилде тарамда сертификаттоо боюнча органдын эксперти (эксперт-аудитор) (эксперттер (эксперт-аудиторлор)) менен онлайн режиминде, продукцияны чыгаруу (өндүрүү) боюнча иш жүргүзүлгөн жерде болгон өндүрүүчүнүн өкүлүнүн катышуусунда жүргүзүлөт, мында өндүрүштүн абалына талдоо жүргүзүү анык мезгилде удаалаш телеберүү (видеотрансляция) түрүндө телекоммуникациялык каналдар боюнча көрсөтүлөт. Ошону менен бирге сертификаттоо органы тарабынан аны идентификациялоо, анын ичинде өндүрүүчүнүн документтеринде көрсөтүлгөн маалыматтарга шайкештигин аныктоо максатында продукцияны чыгаруу (өндүрүү) боюнча иш жүргүзгөн жердин геолокациясы (анык географиялык жайгашуусу) көрсөтүлөт.
Аралыктан баалоо аркылуу өндүрүштүн абалына талдоо жүргүзүүдө өндүрүштүн абалына талдоо башталган учурдан тартып, анын аягына чейин так видео сүрөттөлүштү үзгүлтүксүз берүү камсыздалууга тийиш. Видео-конференц-байланыш үзгүлтүккө учураганда өндүрүштүн абалын талдоо ал жүргүзүлүп башталган учурдан башталат.
8. Продукциянын аралыктан баалоо жолу менен жүргүзүлгөн өндүрүштүн абалын талдоонун жыйынтыктарынын негизиндеги техникалык регламенттердин талаптарына шайкештик сертификатын тариздөөдө Евразия экономикалык комиссиясынын Коллегиясынын 2012-жылдын 25-декабрындагы № 293 чечими менен бекитилген Евразия экономикалык бирлигинин техникалык регламентинин талаптарынын шайкештик сертификатынын жана аны тариздөө эрежелеринин бирдиктүү формасынын 12-талаасында («кошумча маалымат») «өндүрүштүн абалын талдоо аралыктан баалоо аркылуу жүргүзүлдү» деген жазуу жазылат.
Өндүрүштүн абалын талдоо жүргүзүүдө аралыктан баалоо аркылуу алынган далил материалдар, сертификаттоо боюнча органда белгиленген жол-жоболорго ылайык сакталат жана техникалык регламенттердин талаптарынын сакталышына мамлекеттик контролдун (көзөмөлдүн) жүзөгө ашырылышына жооптуу мүчө мамлекеттердин мамлекеттик контролдоо (көзөмөлдөө) органдарына (талап боюнча), ошондой эле мүчө-мамлекеттердин мыйзамдарында белгиленген учурларда башка кызыкдар жактарга берилет.
9. Продукцияны сертификаттоо (анын ичинде жаңыларын) же сертификатталган продукцияны пландуу мезгил-мезгили менен баалоо жүргүзүүдө продукциянын үлгүлөрүн (сынамдарын) идентификациялоо жана тандоо продукциянын үлгүлөрүн (сынамдарын) идентификациялоо жана тандоо жүргүзүү үчүн компетенцияларга ээ арыз ээсинин (өндүрүүчүнүн) өкүлү тарабынан аралыктан баалоо аркылуу жүзөгө ашырылган сертификаттоо боюнча органдын контролдугу астында өндүрүүчүнүн даяр продукциясынын кампасында, убактылуу сактоо кампасында, бажы кампасында, транспорт каражаттарынын идишинде жүргүзүлүшү мүмкүн. 
Продукциядан үлгүлөрдү (сынамдарды) тандоо процессинде даяр продукцияны сактоо шарттарынын белгиленген талаптарга шайкештиги аралыктан баалоо аркылуу сертификаттоо боюнча орган тарабынан бааланат.
10. Аралыктан баалоо жолу менен продукциянын үлгүлөрүн (сынамдарын) идентификациялоо жана тандоо бир эле мезгилде тарамда сертификаттоо боюнча органдын эксперти (эксперт-аудитор) (эксперттер (эксперт-аудиторлор)) менен онлайн режиминде арыз ээсинин (өндүрүүчүнүн) өкүлүнүн катышуусунда жүргүзүлөт, мында продукциянын үлгүлөрүн (сынамдарын) идентификациялоо жана тандоо (анын ичинде даяр продукциянын сактоо шарттарынын белгиленген талаптарга шайкештигин текшерүү) анык мезгилде удаалаш телеберүү (видеотрансляция) түрүндө телекоммуникациялык каналдар боюнча көрсөтүлөт. Ошону менен бирге сертификаттоо боюнча орган тарабынан продукциянын үлгүлөрүн (сынамдарын) идентификациялоо жана тандоо жеринин геолокациясы (анык географиялык жайгашуусу) көрсөтүлөт.
Аралыктан баалоо аркылуу жүргүзүлгөн сертификаттоо боюнча органдын контролдугу астында продукциянын үлгүлөрүн (сынамдарын) идентификациялоо жана тандоо жүргүзүүдө, продукциянын үлгүлөрүн (сынамдарын) идентификациялоо жана тандоо башталгандан тартып, аяктаганга чейин так видео сүрөттөлүштүн үзгүлтүксүз берилиши камсыздалышы керек. 
Продукциянын үлгүлөрүн (сынамдарын) идентификациялоо жана тандоо видео-конференц-байланыш үзгүлтүккө учураса жүргүзүлүп жаткан учурдун башынан башталат. 
11.  Продукциянын үлгүлөрүн (сынамдарын) идентификациялоо жана тандоо жүргүзүүдө аралыктан баалоо аркылуу алынган далил материалдар сертификаттоо боюнча органда белгиленген жол-жоболорго ылайык сакталат жана техникалык регламенттердин талаптарынын сакталышына мамлекеттик контролдун (көзөмөлдү) жүзөгө ашырылышына жооптуу мүчө мамлекеттердин мамлекеттик контролдоо (көзөмөлдөө) органдарына (талап боюнча), ошондой эле мүчө мамлекеттердин мыйзамдарында белгиленген учурларда башка кызыкдар жактарга берилет.
[bookmark: bookmark13]12. Эгерде баалоо жүргүзүүнүн мындай форматы продукциянын техникалык регламенттердин талаптарына шайкештигин баалоонун объективдүүлүгүн камсыз кылбаса, анын ичинде ушул документтин 7 жана 10-пункттарында каралган шарттар аткарылбаса, аралыктан баалоо колдонулбайт. Бул жобо сертификаттоо боюнча орган менен арыз ээсинин ортосунда түзүлгөн келишимде көрсөтүлгөн.
13. Аралыктан баалоо аркылуу сериялуу чыгарылган продукциянын техникалык регламенттердин талаптарына шайкештигин ырастоо максатында баалоонун милдеттүү жол-жоболорун жүргүзүү мүмкүн болбосо жана чыгарылган (өндүрүлгөн) жерде продукцияны өндүрүүнүн абалын талдоо жол-жоболорунун алкагында ишти уюштуруу, ошондой эле (COVID-19) жаңы коронавирус инфекциясынын жайылышынын алдын алуу максатында кабыл алынган чектөөлөрдү бузбастан продукциянын үлгүлөрүн (сынамдарын) идентификациялоо жана тандоо мүмкүнчүлүгү жок болсо, сертификаттоо боюнча орган тарабынан сериялык чыгарылган продукциянын техникалык регламенттердин талаптарына шайкештигин сертификаттоо боюнча иш жүргүзүүгө өтүнмө түшкөндө продукциянын партиясына же жеке буюмдарга шайкештик сертификатын тариздөө менен продукциянын партиялары үчүн же жеке буюмдар үчүн сертификаттоо схемалары колдонулат.».

